Enez-Vriad

Briad pe Enez-Vriad a reer eus un enezenn hag ivez eus ar gumun war ar memes enezenn, e kanton Pempoull, e Bro-Oueloù hag e departamant Aodoù-an-Arvor e Breizh. Douaroniezh An enezenn vrasañ eus enezeg Briad eo. Emañ a-vaez d'an aod etre genoù an Trev ha bae Sant-Brieg, nepell diouzh Plaeraneg, er su, ha Pempoull, er reter, eo ivez. Tachenn ar gumun a zo enni ivez ur bern reier hag enezennoùigoù tro-dro. Kumunioù amezek Istor Anv Insula Brihiacum e 1083, Brehat e 1084, Brihiat e 1148. Marteze eus "briga", un dorgenn e galianeg (kenveriet gant ar ger brezhoneg "bre"). Ragistor Kavet e voe merkoù un annezadur eus an neolitik. XXvet kantved Brezel-bed kentañ 31 gwaz a gollas o buhez abalamour d'ar brezel hervez monumant ar re varv, da lavaret eo 3,05 % ag ar boblañs hervez an niveradeg bet graet e 1911. Eil Brezel-bed D'ar 16 a viz C'hwevrer 1943 e kouezhas ur c'harr-nij B-17F (marilhet 42-2967 ha kodet PU-G) eus aerlu ar Stadoù-Unanet (United States Army Air Forces) e donvor Enez-Vriad gant unnek milour en e vourzh; lazhet e voe e unnek nijour, ne voe adkavet korf ebet. D'ar 5 a viz Eost 1944 e kouezhas un nijerez Spitfire eus aerlu ar Rouantelezh-Unanet (Royal Air Force') en Enez Vriad. Mervel a reas trizek den ag ar gumun a varvas abalamour d'ar brezel. En trevadennoù Ur soudard eus ar gumun a varvas e 1951 e-pad Brezel Indez-Sina. Sevenadur En Enez-Vriad e oa bet troet ar film Les Enfants du naufrageur gant ar filmaozour gall Jérome Foulon adalek miz Mae 1991. Brezhoneg Ar Brezoneg er Skol 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol. Ya d'ar Brezhoneg D'an 19 a viz Kerzu 2009 e oa bet votet live 1 ar garta Ya d'ar brezhoneg gant Kuzul-kêr ar gumun da dizhout live 1. Monumantoù ha traoù heverk Monumant ar re varv. Bezioù ar C'hommonwealth e bered ar gumun Marvet int e-pad an Eil brezel-bed. Tudoniezh Boas e oa an dud paour da lakaat kaoc'h-saout da sec'hañ pa n'o doa ket koad d'ober tan. Poblañs Emdroadur ar boblañs Tud dibar Jacquette de Bretagne, itron Briad, merc'h Arzhur III (dug Breizh), pried Arthur Brécart, skoedour Arzhur III, konetabl Roazhon ha kabiten Mervent, ar Coudray-Salbart ha Sant-Albin-an-Hiliber. He ardamezioù voe dibabet evel re enez Vriad. Colette (1873-1954) zo bet o chom ur prantad amzer en enez Venniged e ti ur mignon. Marc Chagall (1887-1985) en deus livet e 1924 Ar prenestr war Enez Vriad, miret e Kunsthaus Zurich. Marie-José Chombart de Lauwe (1923), rezistantez ha sokiologourez. Bernard Buffet (1928-1999), livour. Erik Orsenna (1947), skrivagner bet graet e annez eno e-pad un toullad bloavezhioù. Skeudennoù Liammoù diavaez (fr) Lec'hienn ofisiel ti-kêr Enez-Vriad Notennoù ha daveoù